โสมคลั่ง-ตกลิฟต์ เมาทะเลาะกับแฟน
โมโห-ทุบข้าวของ พลาดตกดับสยอง,หนุ่มโสมขาวนักธุรกิจเมล็ดงา เดินทาง มาพร้อมกับแฟนสาวดูลู่ทางขยายกิจการในเมืองไทย เมาเหล้าหนักกลับห้องพักชั้น 8 คอนโดหรู ย่านพระโขนงถอดเสื้อผ้าและเรียกแฟนเข้าห้องน้ำด้วยกันแต่ไม่ยอม โมโหทุบข้าวของและทำร้ายแฟน ไม่หนำใจวิ่งเปลือยออกมานอกห้อง ทำลายข้าวของคอนโดและคว้าถังดับเพลิงทุบประตูลิฟต์ส่งของจนประตูลิฟต์ด้านล่างเปิดอ้าเป็นช่องมุดตัวเข้าไปร่วงจากปล่องลิฟต์ชั้น 8 ร่างกระแทกพื้นดับสยอง,หนุ่มโสมขาวทะเลาะกับแฟนสาวตกปล่องลิฟต์เสียชีวิต เปิดเผยขึ้นเมื่อเวลา 08.00 น. วันที่ 26 มิ.ย. ร.ต.อ.พลากร ถนอมพันธ์ รอง สว. (สอบสวน) สน.คลองตัน รับแจ้งมีผู้ตกปล่องลิฟต์ภายในอาคารแอสไพร์ คอนโด ตึกเอส ซอยสุขุมวิท 48 ถนนสุขุมวิท แขวงพระโขนง เขตวัฒนา กทม.ไปตรวจสอบพร้อม พ.ต.อ.สมบัติ หงษ์ทอง ผกก.สน.คลองตัน เจ้าหน้าที่ตำรวจสายสืบและสายตรวจจำนวนหนึ่ง แพทย์ภาควิชานิติเวชศาสตร์ รพ.จุฬาฯ เจ้าหน้าที่กองพิสูจน์หลักฐาน และอาสาสมัครมูลนิธิร่วมกตัญญู,ที่เกิดเหตุเป็นอาคารที่พักสูง 20 ชั้น บริเวณปล่องลิฟต์ส่งของชั้นล่างพบศพนาย ดู โฮ ลี อายุ 33 ปี ชาวเกาหลีใต้ สภาพเปลือยไม่สวมเสื้อผ้า นอนคว่ำหน้ามีรอยสักลวดลายคล้ายยากูซ่าตามร่างกาย มีบาดแผลศีรษะแตก กระดูกตามร่างกายและแขนขาหัก,จากการสอบถามแฟนสาวชาวเกาหลีใต้ทราบว่า ผู้ตายเป็นนักธุรกิจเมล็ดงา คบหากันมาประมาณ 6 เดือน เมื่อวันที่ 25 มิ.ย.ที่ผ่านมา เดินทางมาดูทำเล วางแผนการทำธุรกิจที่ประเทศไทยด้วยกัน มาพักห้องเพื่อนชาติเดียวกันที่ชั้น 8 ก่อนเกิดเหตุผู้ตายไปดื่มสุราแล้วกลับที่พักเกือบเช้า มีอาการมึนเมา ก่อนที่ผู้ตายจะถอดเสื้อผ้าเข้าไปในห้องน้ำ และเรียกแฟนสาวเข้าไปพูดคุยแต่แฟนสาวไม่ยอม ผู้ตายโมโหได้มีปากเสียงกันอย่างรุนแรงทำลายข้าวของเครื่องใช้ภายในห้องและทำร้ายร่างกายแฟนสาว ก่อนผู้ตายจะออกมาจากห้องพักในสภาพเปลือยไปทำลายทรัพย์สินส่วนกลางของคอนโด และคว้าถังดับเพลิงทุบประตูลิฟต์ส่งของจนประตูลิฟต์ด้านล่างเปิดอ้าเป็นช่อง จากนั้นผู้ตายได้มุดลงไปทำให้ตกจากปล่องลิฟต์ชั้น 8 ร่างกระแทกพื้นปูนเสียชีวิตทันที,พ.ต.อ.สมบัติ หงษ์ทอง ผกก.สน.คลองตัน กล่าวว่า เบื้องต้นให้พนักงานสอบสวนสอบปากคำแฟนสาวผู้ตายโดยละเอียด ก่อนประสานสถานทูตเกาหลีใต้ประจำประเทศไทยเพื่อดำเนินการตามขั้นตอนต่อไป
หนุ่มโสมขาวนักธุรกิจเมล็ดงา เดินทาง มาพร้อมกับแฟนสาวดูลู่ทางขยายกิจการในเมืองไทย เมาเหล้าหนักกลับห้องพักชั้น 8 คอนโดหรู ย่านพระโขนงถอดเสื้อผ้าและเรียกแฟนเข้าห้องน้ำด้วยกันแต่ไม่ยอม
ข่าวหน้า1,ตกปล่องลิฟต์,คลองตัน,ชาวเกาหลีใต้,ทะเลาะกับแฟน